**European Trophy** (anteriormente denominado *Nordic Trophy* entre 2006 e 2009) foi un torneo de hóckey sobre xeo que se disputou cada ano entre 2006 e 2013, tradicionalmente composto por equipos das ligas máis importantes de Europa. Foi xeralmente considerado un torneo de pretempada, aínda que algúns partidos son xogados durante a tempada. Con 32 equipos participantes de sete países distintos en 2013, o European Trophy foi no seu tempo a maior competición de hóckey sobre xeo en Europa. Na tempada 2014–15, o European Trophy será substituído pola Champions Hockey League, un torneo organizado pola IIHF.

Suecia e Finlandia teñen participado en todas as edicións, sendo os únicos dous países que participaron cando o torneo era denominado "Nordic Trophy". O torneo comezou en 2006 baixo a denominación de The tournamen"Nordic Trophy" con oito equipos, catro de Suecia e outros catro de Finlandia. En 2010, algúns equipos doutros países europeos sumáronse ao toreneo, que mudou o seu nome para o actual **European Trophy**. Dende a inauguración do torneo en 2006 teñen participado equipos de oito países distintos: Suecia, Finlandia, Austria, República Checa, Alemaña, Eslovaquia, Suíza, e Noruega. Ningún equipo gañou a competición en máis dunha ocasión.

Equipos
-------

En 2006 e 2007, o "Nordic Trophy" consistiu en catro equipos suecos, Djurgården, Frölunda, Färjestad e Linköping; así como catro equipos fineses, HIFK, Oulun Kärpät, Tappara e TPS.

En 2007, o torneo ampliouse de seis a oito equipos e creouse unha edición júnior (o torneo júnior deixou de disputarse logo da edición de 2010). En 2008, o torneo ampliouse con dous equipos máis, o sueco HV71 e o finés Jokerit. E no 2009 foi novamente ampliado coa inclusión do Malmö Redhawks sueco, e o Rauman Lukko finlandés. Porén, os equipos suecos e fineses foron divididos ese ano, pasando a haber dous torneos: un Nordic Trophy Sueco 2009 para os equipos suecos, e un Nordic Trophy Finés 2009 para os equipos fineses.

En 2010, o torneo tornouse europeo. Lukko de Finlandia deixou a competición sendo substituído polo Vålerenga noruegués. Adler Mannheim e Eisbären Berlin de Alemaña, e o checo Sparta Praha, completaron a "Capital Division"; co equipo austrico do Red Bull Salzburg, xunto SC Bern e ZSC Lions de Suíza, completaron a "Central Division". Eses novos equipo propuxeron mudar o nome do torneo ao de European Trophy.

Na edición de 2011 había 24 equipos. Suecia e Finlandia foron representados por seis equipos cada un. Luleå HF substituíu o equipo sueco Malmö Redhawks. De Finlandia, KalPa foi incluído por primeira vez no torneo. Participaron tamén sete equipos da República Checa: Slavia Praha, Sparta Praha, Mountfield České Budějovice, Bílí Tygři Liberec, ČSOB Pojišťovna Pardubice, Plzeň 1929, e Kometa Brno. Os equipos alemáns Eisbären Berlin e Adler Mannheim repetiron participación. Ademais do Red Bull Salzburg, houbo un segundo equipo austríaco, o Vienna Capitals. Por primeira vez Eslovaquia participou no European Trophy, sendo representada polo Slovan Bratislava. Noruega e Suíza, non obstante, non tiveron representación. Tamén cambiou o calendario de competición: en lugar de xogarse os *play-offs* en setembro logo da rolda previa de agosto-setembro, os *play-offs* foron xogados en decembro.

A edición de 2012 ampliose con oito equipos máis para un total de 32 anos. Un novo equipo sueco, o Brynäs IF, chegou á compteción; Suíza regresou ao campionato con catro equipos; dous novos equipos alemáns entraron en competición; e un novo equipo de Finland participou no torneo. A primeira rolda do torneo disputouse entre xullo e novembro, mentres que os *play-offs* xogáronse en decembro. O Slavia Praha, non obstante, anunciou o 31 de maio de 2012 que deixaría o European Trophy. O 18 de xuño anunciouse que o Piráti Chomutov tomaría o lugar deixado polo Slavia Praha na "South Division".

O 14 de febreiro de 2013 anunciouse oficialmente a edición do torneo de 2013. Contou cos 32 equipos que participaron na edición precedente, sendo a primeira vez na historia do Nordic/European Trophy que se repetiron os equipos do ano anterior. Os 32 equipos foron divididos nas mesmas divisións, e a rolda previa (antes dos *play-offs*) é similar á do ano anterior, a única diferenza foi a asignación dos equipos locais e visitantes. Debido aos Xogos Olímpicos de Inverno de 2014, a primeira rolda finalizará en setembro de 2013 e non en novembro.

| División | Equipo | Cidade | Pavillón\* | Capacidade | Chegada NT/ET |
| --- | --- | --- | --- | --- | --- |
| Norte | **Oulun Kärpät** | Finlandia Oulu | Oulun Energia Areena | 6.614 | 2006 |
| **Eisbären Berlin** | Alemaña Berlín | O2 World | 14.200 | 2010 |
| **Red Bull Salzburg** | Austria Salzburgo | Eisarena Salzburg | 3.600 | 2010 |
| **Luleå HF** |  Luleå | Coop Arena | 6.200 | 2011 |
| **Kometa Brno** | República Checa Brno | Kajot Arena | 7.200 | 2011 |
| **Mountfield České Budějovice** | República Checa České Budějovice | Budvar Arena | 6.421 | 2011 |
| **HC Plzeň** | República Checa Plzeň | ČEZ Aréna | 8.420 | 2011 |
| **Hamburg Freezers** | Alemaña Hamburgo | O2 World | 12.947 | 2012 |
| Sur | **Linköpings HC** |  Linköping | Cloetta Center | 8.500 | 2006 |
| **HV71** |  Jönköping | Kinnarps Arena | 7.038 | 2008 |
| **Sparta Praha** | República Checa Praga | Tipsport Arena | 13.150 | 2010 |
| **Piráti Chomutov** | República Checa Chomutov | Multifunkční aréna Chomutov | 5.250 | 2012 |
| **KalPa** | Finlandia Kuopio | Kuopion jäähalli | 5.225 | 2011 |
| **Slovan Bratislava** | Eslovaquia Bratislava | Slovnaft Arena | 10.000 | 2011 |
| **UPC Vienna Capitals** | Austria Viena | Albert Schultz Eishalle | 7.000 | 2011 |
| **JYP** | Finlandia Jyväskylä | Synergia Areena | 4.628 | 2012 |
| Leste | **TPS** | Finlandia Turku | HK Areena | 11.820 | 2006 |
| **Tappara** | Finlandia Tampere | Hakametsä Areena | 7.800 | 2006 |
| **Djurgårdens IF** |  Estocolmo | Hovet | 8.094 | 2006 |
| **SC Bern** | Suíza Berna | PostFinance-Arena | 17.131 | 2010\*\* |
| **Bílí Tygři Liberec** | República Checa Liberec | Tipsport Arena | 7.500 | 2011 |
| **ČSOB Pojišťovna Pardubice** | República Checa Pardubice | ČEZ Aréna | 10.194 | 2011 |
| **Brynäs IF** |  Gävle | Läkerol Arena | 8.585 | 2012 |
| **HC Fribourg-Gottéron** | Suíza Friburgo | BCF Arena | 6.900 | 2012 |
| Oeste | **Färjestad BK** |  Karlstad | Löfbergs Lila Arena | 8.647 | 2006 |
| **Frölunda Indians** |  Gotemburgo | Scandinavium | 12.044 | 2006 |
| **HIFK** | Finlandia Helsinqui | Helsingin jäähalli | 8.200 | 2006 |
| **Jokerit** | Finlandia Helsinqui | Hartwall Areena | 13.349 | 2008 |
| **ZSC Lions** | Suíza Zúric | Hallenstadion | 10.700 | 2010\*\* |
| **Adler Mannheim** | Alemaña Mannheim | SAP Arena | 10.600 | 2010 |
| **ERC Ingolstadt** | Alemaña Ingolstadt | Saturn Arena | 4.815 | 2012 |
| **EV Zug** | Suíza Zug | Bossard Arena | 7.015 | 2012 |

* Nota (\*): o pavillón fixado como local non ten por qué ser empregados no European Trophy.
* Nota (\*\*): SC Bern e ZSC Lions non participaron en 2011.

Estrutura do torneo
-------------------

O European Trophy divídese nunha primeira fase disputada entre finais de xullo e novembro, na que os equipos xogan uns contra os outros segundo un calendario predefinido; e un *play-off* de fin de semana en decembro xogado a eliminación directa. O equipo que gaña á final é coroado o *Red Bulls Salute Champion*. Se un partido remata con empate logo do tempo regulamentario (60 minutos), xógase un tempo extra de 5 minutos. Durante o tempo extra cada equipo pode substituír só catro xogadores no xeo á vez (excepto 3 cando en calquera dos dous equipos hai un xogador penalizado). Se non se anota ningún gol no tempo extra, o partido decídese por shootout, comezando cada equipo con tres penaltis. Se logo dos tres primeiros penaltis persiste o empate, xógase a roldas de morte súbita ata que sae un campión.

### Partidos da primeira rolda

Na primeira rolda, os 32 equipos son divididos en catro divisións e cada equipo xoga contra cada equipo da súa división unha vez. Ademais, cada equipo ten asignado un "rival loca" na mesma división contra o que xoga un segundo partido. Polo tanto, cada equipo xoga un total de 8 partidos na primeira rolda. Se conceden puntos en cada partido, con tres puntos para o gañador no tempo regulamentario, dous para o gañador no tempo extra ou no shootout, un punto para o perderon no tempo extra ou no shootout, e ningún punto para o perdedor no tempo regulamentario. Os dous equipos co mellor rexistro de puntos de cada división clasifícanse para os *play-offs*.

### *Play-offs*

Os *play-offs* do European Trophy, coñecidos como *Red Bulls Salute*, son a derradeira parte do torneo. Trátase dun torneo a unha volta, onde dous equipos xogan entre eles para pasar á seguinte rolda. No torneo de 2013, o *Red Bull Salute* disputaráse ne Berlín. Non hai partidos de clasificación, o que significa que só hai cuartos de final, semifinais e un partido final. O *Red Bull Salute* tivo lugar préviamente en Salzburgo e Viena en 2010 e 2011, e en Viena e Bratislava en 2012. Antes de 2013, o organizador dos *play-offs* tiñan garantido un lugar no *play-off* (isto é, clasificábanse diréctamente para os *play-offs*) e tomaba o lugar do peor segundo clasificado de todas as divisións do torneo.

### Primas

Logo da primeira rolda, os catro campións de división reciben 25.000€ cada un, os catro segundos clasificados 20.000€, e o terceiro, cuarto e quinto clasificados reciben 15.000€, 10.000€, e 5.000€ respectívamente. Ademais, na final do *Red Bull Salute*, o equipo campión recibe 50.000€, mentres que o finalista recibe 10.000€. En total repartiránse 360.000€ no European Trophy 2013.

Trofeos e recoñecementos
------------------------

Ao final da fin de semana da final, o gañador da final é proclamado campión do European Trophy. Hai catro recoñecementos para os xogadores determinados polas súas estatísticas durante o torneo: o RBK Nordic Star, o mellor porteiro, mellor defensor e mellor dianteiro.

Campións
--------

| Nordic Trophy |
| --- |
| Ano | Campión da rolda previa | Campión dos *play-offs*(Campión do Nordic Trophy) |
| 2006 |  Färjestad BK |  Färjestad BK |
| 2007 | Finlandia Oulun Kärpät | Finlandia Oulun Kärpät |
| 2008 |  Linköpings HC |  Linköpings HC |
| 2009 |  HV71 (Torneo sueco) |  Djurgårdens IF (Torneo sueco) |
| Finlandia Lukko (Torneo finés) | Finlandia Tappara (Torneo finés) |
| European Trophy |
| Ano | Campión da rolda previa | Campión dos *play-offs*(Campión do European Trophy) |
| 2010 |  HV71 | Alemaña Eisbären Berlin |
| 2011 | República Checa Plzeň 1929 | Austria Red Bull Salzburg |
| 2012 |  Luleå HF |  Luleå HF |
| 2013 |  Färjestad BK | Finlandia JYP |

Debido ao sistema de divisións da rolda previa do European Trophy, o campión desta fase determínase en función do equipo co mellor récord.

Notas
-----

1. ↑  "Luleå debuterar i European Trophy" (en Swedish). *Sportal*. 2011-08-12. Arquivado dende o orixinal o 30 de marzo de 2012. Consultado o 2011-09-06.
2. ↑  "Champions Hockey League opens in August 2014". *European Trophy*. 6 de decembro de 2013. Arquivado dende o orixinal o 19 de decembro de 2013. Consultado o 21 de xuño de 2014.
3. ↑  "Nordic Trophy 2009 becomes a Swedish affair". *Nordic Trophy*. NordicTrophy.com. 2009-06-16. Consultado o 2009-06-16.
4. ↑  "Så blir European Trophy 2011" (en Swedish). *Hockeysverige*. 2011-05-17. Arquivado dende o orixinal o 24 de marzo de 2012. Consultado o 2011-05-17.
5. ↑  "Red Bulls Salute moves to Vienna and Bratislava". *europeantrophy.com*. 2012-03-12. Arquivado dende o orixinal o 31 de marzo de 2012. Consultado o 2012-03-17.
6. ↑  "Slavia Prague pulls out of European Trophy". *Europeantrophy.com*. 2012-05-31. Arquivado dende o orixinal o 13 de xuño de 2012. Consultado o 2012-06-04.
7. ↑  "Pirati Chomutov take part in European Trophy 2012". *Europeantrophy.com*. 2012-06-18. Arquivado dende o orixinal o 22 de setembro de 2012. Consultado o 2012-06-18.
8. ↑  "European Trophy 2013: 32 clubs to compete for the title". *Europeantrophy.com*. 2013-02-14. Arquivado dende o orixinal o 23 de agosto de 2013. Consultado o 2013-02-16.
9. ↑  "European Trophy 2012 starts August 17th". *Europeantrophy.com*. 2012-04-12. Arquivado dende o orixinal o 22 de setembro de 2012. Consultado o 2012-04-12.
10. ↑  "Berlin to host Red Bulls Salute 2013 - European Trophy Finals debut in Germany". *Europeantrophy.com*. 2013-05-17. Arquivado dende o orixinal o 23 de agosto de 2013. Consultado o 2013-06-09.
11. ↑  Csongrádi, Per (2012-08-17). "30 teams in action as this years trophy kick off". *europeantrophy.com*. Arquivado dende o orixinal o 22 de setembro de 2012. Consultado o 2012-08-17.
12. ↑  Gyllander, Peter (2007-09-08). "Kärpät Champions". *Nordic Trophy Ice Hockey Tournament*. NordicTrophy.com. Consultado o 2008-09-05.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***European Trophy*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Outros artigos

* European Trophy Junior
* Champions Hockey League, un torneo similar xogado só na tempada 2008–09

### Ligazóns externas

* EuropeanTrophy.com Arquivado 23 de xuño de 2011 en Wayback Machine. *(en inglés)*

| * v
* c
* e
Competicións entre Clubs de Hóckey sobre Xeo en Europa |
| --- |
| Internacionais | 
* Kontinental Hockey League
* Extraliga Bielorrusa
* Champions Hockey League
* Erste Bank Eishockey Liga
* MOL Liga
* North Sea Cup

 |
| Ligas nacionais | 
* Alemaña
* Armenia
* Bélxica
* Bosnia-Herzegovina
* Bulgaria
* Casaquistán
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Lituania
* Luxemburgo
* Noruega
* Polonia
* Reino Unido
* República Checa
* Romanía
* Serbia
* Suecia
* Suíza
* Turquía
* Ucraína
* Xeorxia

 |
| Antigas ligas | 
* Unión Soviética
* Checoslovaquia
* Iugoslavia
* Alemaña Occidental
* Alemaña Oriental
* Alpenliga
* Interliga
* Panonska Liga
* Europa do Leste
* Liga Balcánica
* Liga do Báltico
* Liga dos Cárpatos
* Slohokej Liga

 |
| Antigas ligas | 
* Champions Hockey League
* Victoria Cup
* IIHF Continental Cup
* IIHF European Champions Cup
* Hockey Europe
* Spengler Cup
* IIHF Super Cup
* United Hockey Europe
* European Trophy

 |